pythainlp/thai_wikipedia_clean_20230101 huggingface dataset:
วันดิวาลีเป็นวันหยุดราชการในประเทศอินเดีย, ประเทศเนปาล, ประเทศมาเลเซีย, ประเทศสิงคโปร์ และ ประเทศพม่า
หอศิลป์เทตบริเตน
ช็อง ยุนคยอม
ช็อง ยุนคยอม (정윤겸, พ.ศ. 2006 - พ.ศ. 2079) ขุนนางในช่วงต้น ราชวงศ์โชซ็อน เริ่มต้นรับราชการในปีที่ 23 ของรัชสมัย พระเจ้าซ็องจง พระราชาลำดับที่ 9 เมื่อ พ.ศ. 2035 ขณะอายุได้ 29 ปีและเป็น 1 ในขุนนางผู้มีส่วนสำคัญในเหตุการณ์ รัฐประหารพระเจ้าจุงจง ในตำแหน่งแม่ทัพรักษาพระนคร อีกทั้งยังเป็นบิดาของ ชองนานจอง (정난정) หนึ่งในสตรีที่ทรงอิทธิพลที่สุดในยุคโชซ็อน
ลือลิยอ
ลือลิยอ เป็นเมืองที่ตั้งอยู่บนชายฝั่งทางตอนเหนือของสวีเดนและเป็นเมืองเอกของเทศมณฑลนอร์บอตเตนซึ่งเป็นเทศมณฑลที่เหนือสุดของสวีเดน ลือลิยอมีประชากรประมาณ 75,000 คนและเป็นที่ตั้งของเทศบาลลือลิยอ
มีท่าเรือที่ใหญ่ที่สุดเป็นอันดับเจ็ดในสวีเดนสำหรับจัดส่งสินค้า นอกจากนั้นยังมีอุตสาหกรรมเหล็กขนาดใหญ่และเป็นศูนย์กลางการวิจัยอย่างกว้างขวาง มหาวิทยาลัยเทคโนโลยีลือลิยอเป็นหนึ่งในสามมหาวิทยาลัยเทคโนโลยีของประเทศสวีเดน และมหาวิทยาลัยเหนือสุดในสวีเดน
โดมิโน
โดมิโน  เป็นกลุ่มเกมที่ใช้แผ่นกระเบื้อง (tile) ที่เล่นด้วยแผ่นกระเบื้อง "โดมิโน" รูปสี่เหลี่ยมผืนผ้า โดมิโนแต่ละชิ้นเป็นแผ่นกระเบื้องรูปสี่เหลี่ยมผืนผ้าโดยมีเส้นแบ่งหน้าเป็นปลายรูปสี่เหลี่ยมจัตุรัสสองด้าน ปลายแต่ละด้านทำเครื่องหมายด้วยจุดจำนวนหนึ่ง (เรียกว่า พิพ นิพหรือดอบ) หรือว่างไว้ ด้านหลังของโดมิโนในชุดเหมือนกันทั้งหมด คือ ว่างไว้หรือมีการออกแบบร่วมกันบางอย่าง ชิ้นเกมโดมิโนรวมกันเป็นชุดโดมิโน ซึ่งบางทีเรียกว่า "เด๊ก" หรือ "แพ็ก" ชุดโดมิโนแบบจีน-ยุโรปดั้งเดิมประกอบด้วยโดมิโน 28 ชิ้น โดยมีจำนวนจุดทุกแบบระหว่าง 0 ถึง 6 จุด ชุดโดมิโนเป็นอุปกรณ์เล่นเกมทั่วไป คล้ายกับไพ่หรือลูกเต๋าตรงที่สามารถเล่นโดมิโนได้หลายอย่างโดยใช้ชุดโดมิโน
มีการกล่าวถึงโดมิโนแรกสุดจากราชวงศ์ซ่งของจีน โดมิโนสมัยใหม่ปรากฏในประเทศอิตาลีระหว่างคริสต์ศตวรรษที่ 18 แต่ยังไม่ทราบว่าโดมิโนจีนพัฒนาไปเป็นเกมสมัยใหม่อย่างไร มิชชันนารีอิตาลีในประเทศจีนอาจเป็นผู้นำเกมดังกล่าวเข้าสู่ทวีปยุโรป
วี (นักร้อง)
คิม แท-ฮย็อง (; เกิด 30 ธันวาคม ค.ศ. 1995) รู้จักกันดีในชื่อการแสดงว่า วี (V) เป็นนักร้อง นักแต่งเพลง นักแสดงชาวเกาหลีใต้ และเป็นสมาชิกของบอยแบนด์เกาหลีใต้ บีทีเอส ภายใต้สังกัดบิกฮิตเอนเตอร์เทนเมนต์
วี มีชื่อจริงว่า คิม แท-ฮย็อง (Kim Tae-hyung ; 김태형) เกิดวันที่ 30 ธันวาคม 1995 ที่อำเภอ Geochang เมืองแทกู (Daegu) ประเทศเกาหลีใต้ และเติบโตขึ้นใน Geochang เขาเป็นลูกคนโตในบรรดาพี่น้องสามคน เขามีน้องชายหนึ่งคนและน้องสาวหนึ่งคน วีมีความชื่นชอบในดนตรีและการร้องเพลงตั้งแต่สมัยประถม เขาเคยเรียนแซกโซโฟนในช่วงมัธยมต้นเพื่อเป็นแนวทางในการประกอบอาชีพ พ่อของวีก็เห็นด้วยกับการเรียนรู้วิธีเล่นแซกโซโฟนของเขา วีเป็นคนเดียวที่ผ่านเข้ารอบในการออดิชั่นที่แดกูในปีนั้น และกลายเป็นเด็กฝึกหัดของ Big Hit ก่อนจะเดบิวต์ในเดือนมิถุนายนปี 2013 ในฐานะสมาชิกวง บีทีเอส
คิม ซ็อก-จิน
คิม ซ็อก-จิน (; เกิด 4 ธันวาคม ค.ศ. 1992) มีชื่อในวงการว่า จิน (JIN) เป็นนักร้อง นักแต่งเพลงชาวเกาหลีใต้และเป็นสมาชิกบอยแบนด์เกาหลีใต้ บีทีเอส ภายใต้สังกัดบิกฮิตเอนเตอร์เทนเมนต์
จินเข้าร่วมวงตั้งแต่เดือนมิถุนายนปี 2013 จินได้ร่วมเขียนเพลงและปล่อยผลงานเพลงเดี่ยวในนามวง BTS อาทิเช่น เพลง" Awake " (2016), " Epiphany " (2018) และ " Moon " (2020) นอกจากนี้เขายังเป็นผู้ออกแบบตัวละคร RJ ตัวละครในกลุ่ม BT21 ของ Line Friends
จิน/คิม ซ็อก-จิน เกิดเมื่อวันที่ 4 ธันวาคม 1992 ที่คย็องกี ประเทศเกาหลีใต้ เขาอาศัยอยู่ที่นั่นก่อนที่เขาย้ายไปอาศัยอยู่ที่แขวงบันกี เขตซงพา กรุงโซล
ครอบครัวประกอบด้วยสมาชิก 4 คน คือ พ่อ แม่ พี่ชาย และจิน
ในสมัยมัธยมเขาเคยถูกทาบทามให้เข้าร่วมกับสังกัดเอสเอ็มเอนเตอร์เทนเมนต์ แต่เขาปฏิเสธเพราะคิดว่าเป็นมิจฉาชีพ
จินมีความฝันที่จะเป็นนักแสดงทำให้เขาเข้าศึกษาในมหาวิทยาลัยคอนกุก (Konkuk University) สาขาวิชาภาพยนตร์ ต่อมาหลังเข้าเรียนในมหาวิทยาลัยจึงได้ถูกบิกฮิตเอนเตอร์เทนเมนต์ทาบทามเข้าร่วมเป็นหนึ่งในสมาชิกวง บีทีเอส จินจบการศึกษาจากมหาวิทยาลัยคอนกุกในวันที่ 22 กุมภาพันธ์ 2017 ก่อนจะเรียนต่อระดับปริญญาโทที่ Hanyang Cyber ​​University ในสาขาสื่อโฆษณา (Advertising Media)
ในปี ค.ศ. 2018 เขาเปิดร้านอาหารญี่ปุ่นในโซลกับพี่ชายของเขา ชื่อร้านว่า อซซุ เซโรมูชิ
ผลงานเบื้องหลังด้านการเขียนเนื้อเพลง และทำนองเพลง
สารระเหย
สารระเหย  หรือศัพท์บัญญัติว่า ยาดม หรือ ยาสูด เป็นกลุ่มสารเคมีในครัวเรือนและอุตสาหกรรมหลายชนิดซึ่งไอระเหยหรือแก๊สอัดความดันสามารถทำให้เข้มข้นและสูดหายใจเข้าไปทางจมูกหรือปากเพื่อให้เกิดภาวะพิษได้ (หรือภาษาแสลงว่า "เมา") ในทางที่ผู้ผลิตมิได้ตั้งใจให้ใช้ มีการหายใจสารระเหยเข้าที่อุณหภูมิห้องผ่นการกลายเป็นไอ (ในกรณีของแกโซลีนหรืออะซีโตน) หรือจากบรรจุภัณฑ์อัดความดัน (เช่น ไนตรัสอ็อกไซด์หรือบิวเทน และไม่รวมยาที่สูดหลังเผาหรือให้ความร้อน ตัวอย่างเช่น เอมิลไนไตรต์ (ป็อปเปอร์) ไนตรัสอ็อกไซด์และโทลูอีน ซึ่งเป็นตัวทำละลายที่ใช้อย่างกว้างขวางในคอนแท็กต์ซีเมนต์ (contact cement) ปากกาเคมีชนิดลบไม่ได้ และกาวบางชนิด ถือเป็นสารระเหย แต่การสูบยาสูบ กัญชาและโคเคนไม่ใช่สารระเหย แม้ยาเหล่านี้สูดดมเข้าไปเมื่อสูบเช่นกัน
แม้วิชาชีพแพทย์มีการจ่ายสารระเหยบางชนิด และใช้เพื่อวัตถุประสงค์ทางการแพทย์ เช่น ยาสลบชนิดสูดและไนตรัสอ็อกไซด์ แต่บทความนี้จะเน้นการใช้สารขับเคลื่อนในครัวเรือนและอุตสาหกรรม กาว เชื้อเพลิงและผลิตภัณฑ์อื่นในทางที่ผู้ผลิตไม่ได้ตั้งใจให้ใช้ เพื่อให้เกิดภาวะพิษหรือผลออกฤทธิ์ต่อประสาทอย่างอื่น ผลิตภัณฑ์เหล่านี้มีใช้เป็นยาเพื่อนันทนานการสำหรับผลภาวะพิษของมัน ในรายงานของสถาบันการใช้ยาเสพติดแห่งชาติของสหรัฐปี 2538 ผู้ใช้สารระเหยที่รุนแรงที่สุด ได้แก่ เด็กและวัยรุ่นไร้บ้านซึ่ง "ไม่มีครอบครัว" สารระเหยเป็นสารชนิดเดียวที่วัยรุ่นอายุน้อยใช้มากกว่าวัยรุ่นอายุมากกว่า ผู้ใช้สารระเหยสูดไอหรือแก๊สขับเคลื่อนละอองฝอยโดยใช้ถงพลาสติกครอบไว้เหนือปากหรือโดยหายใจจากผ้าที่ชุบตัวทำละลายหรือสูดจากภาชนะเปิด
ผลของสารระเหยมีตั้งแต่ภาวะพิษคล้ายแอลกอฮอลและภาวะครึ้มใจอย่างเข้มไปจนถึงประสาทหลอนชัดเจนขึ้นอยู่กับสารและขนาดที่ใช้ ผู้ใช้สารระเหยบางคนได้รับบาดเจ็บเนื่องจากผลเป็นอันตรายของตัวทำละลายหรือแก๊ส หรือเนื่องจากสารเคมีอื่นที่ใชในผลิตภัณฑ์ที่สูด สำหรับยาที่ใช้เพื่อนันทนาการ ผู้ใช้อาจได้รับบาดเจ็บจากพฤติกรรมอันตรายขณะเป็นพิษ เช่น ขับยานพาหนะโดยอยู่ภายใต้อิทธิพลของสารระเหย ในบางกรณีผู้ใช้เสียชีวิตจากภาวะออกซิเจนต่ำในเลือด ปอดบวม หัวใจล้มเหลวหรือหยุด หรือการสำลักอาเจียน การบาดเจ็บของสมองมักเกิดในผู้ใช้ตัวทำละลายระยะยาว
Inhalant
ยาดม
ยาสูด
โดมิโน่
สเคลลิตัน มาคิโน่
อึนฮา
ช็อง อึน-บี (; เกิด 30 พฤษภาคม ค.ศ. 1997) ชื่อในการแสดงว่า อึนฮา เป็นนักร้อง นักแสดงชาวเกาหลีใต้ เธอเป็นอดีตสมาชิกเกิร์ลกรุ๊ปเกาหลีใต้ จีเฟรนด์ ปัจจุบันเป็นสมาชิกวงกลุ่มสาม บีบีจี
อึนฮา เกิดวันที่ 30 พฤษภาคม ค.ศ. 1997 ในโซล เธอเป็นนักแสดงเด็ก และมีบทบาทในละครโทรทัศน์ปี ค.ศ. 2007 ""
เมื่อตอนอายุเจ็ดขวบ อึนฮาได้รับการวินิจฉัยว่าเป็นโรคฮิสทิโอไซต์เซลล์ลางเกอร์ฮานส์ จากนั้นเธอเข้ารับการรักษาและตรวจเลือดเป็นประจำ จนกระทั่งเธอหายจนเป็นปกติตอนอยู่ชั้นประถมศึกษาปีที่หก และไม่มีแนวโน้มว่าจะเกิดขึ้นอีก
รายชื่อตอนในระเบิดเถิดเทิง
นี่คือรายชื่อตอนในรายการ "ระเบิดเถิดเทิง"
"ระเบิดเถิดเทิง".
ยุควาไรตี้โชว์
รายชื่อตอนและแขกรับเชิญที่เขียนไว้อาจยังไม่สมบูรณ์
ยุคชิตคอมเกมโชว์
รายชื่อตอนที่เขียนไว้อาจยังไม่สมบูรณ์
ภายหลังช่วงซิตคอมจบ ดารารับเชิญที่แสดงในช่วงซิตคอมตอนนั้น ๆ จะต้องมาเล่นเกมในช่วงท้ายของรายการ
วางระเบิด (6 ตุลาคม 2539 - 13 กันยายน 2552).
มีกติตาการเล่นอยู่ 2 รูปแบบหลัก ๆ
ในช่วงปี 2539-2541 จะมีการหลอกป้ายระเบิดเช่นผู้ที่เลือกป้ายแล้วได้ระเบิด 1-2 ลูกแต่พิธีกรผิดสังเกตว่าลูกระเบิดทั้งหมดยังไม่ครบจำนวนและพิธีกรตรวจดูและปรากฏว่าภายในแผ่นป้ายมีสติ๊กเกอร์ติดอยู่ซึ่งจะมีลูกระเบิดที่มีจำนวนมากเช่นผู้ที่เล่นเกมได้ 1 ลูกเมื่อพิธีกรเปิดสติ๊กเกอร์เจอลูกระเบิดทั้ง 11 ลูกหมายความว่าผู้ที่เล่นเกมได้จำนวนระเบิดถึง 12 ลูกนั่นเอง แต่ในบางครั้งจะใช้โลโก้สัญลักษณ์ของรายการครึ่งรูปเป็นลูกระเบิดหลอกด้วย
ในวันที่ 1 กุมภาพันธ์ ถึง 12 กรกฎาคม 2552 ในช่วง 12 ปีระเบิดเถิดเทิง พิธีกรในรายการ (สิเรียม) จำเป็นจะต้องเลือกแผ่นป้ายด้วย (ในแผ่นป้ายทั้ง 8 แผ่นป้ายจะมีลูกระเบิดอยู่ทั้งหมด 18 ลูก) และได้ตามจำนวนระเบิดในแผ่นป้ายนั้น (จากเดิมมี 1 ลูกแน่นอน) รวมถึงมีรูปภาพของคุณสิเรียมในแผ่นป้ายบอมหมู่ด้วย แต่อย่างไรก็ตามกฎกติกายังคงเดิมอยู่
ถอดสลักระเบิด (7 เมษายน 2539 - 26 มกราคม 2546) (9 มกราคม 2548 - 20 กันยายน 2552).
เกมถอดสลักระเบิดนี้จะมีแผ่นป้ายทั้งหมด 18 แผ่นป้าย(ปี 2541-2542 มีเพียง 15 แผ่นป้าย) โดยในยุคแรกจะแบ่งแผ่นป้ายให้ดารารับเชิญ 9 แผ่นป้าย และพิธีกรร่วม (หม่ำ หนู กิ๊ก) คนละ 3 แผ่นป้าย โดยที่พิธีกรหลัก (มยุรา) ไม่มีแผ่นป้าย
ตั้งแต่วันที่ 6 ตุลาคม 2539 เป็นต้นมา เริ่มมีเกมวางระเบิดก่อนช่วงเกมถอดสลัก ซึ่งจะแบ่งลูกระเบิดแตกต่างกันไปก่อนแล้ว จึงเปลี่ยนการแบ่งแผ่นป้ายใหม่ คือมีแผ่นป้ายทั้งหมด 18 แผ่นป้าย ซึ่งในแต่ละแผ่นป้ายจะเป็น รูปภาพของผู้เล่นเกมคนนั้น ๆตามจำนวนลูกระเบิดที่แต่ละคนสะสมไว้ในเกมวางระเบิดเช่น พิธีกร มีระเบิด 1 ลูก จะมี 1 แผ่นป้าย, ดารารับเชิญมีระเบิด 2 ลูก จะมี 2 แผ่นป้าย เป็นต้น กติกาในรอบถอดสลักระเบิดคือ จะให้ดารารับเชิญเลือก 1 แผ่นป้าย แล้วเมื่อเปิดป้ายแล้วเป็นรูปหน้าของใคร คนนั้นจะต้องเข้าไปภายในตู้หรือโดมระเบิด และภายในตู้จะมีสลักระเบิดทั้งหมด 5 สลัก (ปี 2552 ลดสลักระเบิดเหลือเพียง 3 สลัก) ให้ดารารับเชิญเลือกมา 1 สลักระบิด เพื่อทำการถอดหรือดึงสลักออกมา หากไม่ระเบิด (คือไม่มีอะไรเกิดขึ้น หรือมีดอกไม้ กระดาษร่วงลงมา) เกมก็จะดำเนินในลักษณะเดียวกันต่อไป จนกว่าผู้เล่นคนสุดท้ายในตู้จะโดนระเบิด (ผู้เล่นภายในตู้จะถูกควันขาวพ่นใส่พร้อมกับแป้งที่ร่วงลงมาโดนตัวผู้เล่นคนนั้น) เป็นอันจบเกม ซึ่งการเปิดแผ่นป้ายนั้นจะมีสัญลักษณ์และเคริ่องหมายดังนี้
เมื่อมีการนำเกมถอดสลักระเบิดกลับมาใช้อีกครั้งในปี 2548 เมื่อเปิดป้ายเจอผู้เล่นที่มีเครื่องหมายบวก แขกรับเชิญจะต้องเลือก 1 ใน 6 แผ่นป้ายรูปโลโก้ระเบิดเถิดเทิงอีกฝั่งหนึ่ง ซึ่งแผ่นป้ายนั้นจะมีรูปใบหน้าของนักแสดงชาวซอยเถิดเทิง (ทอมมี่, เฉื่อย, ถนอม, ทีน (ต่อมาได้ไปเป็นพิธีกรร่วม), เก่ง) เพื่อให้เข้าไปในโดมระเบิดพร้อมกับผู้เล่นที่ถูกเปิดป้ายเจอก่อนหน้า กติกานี้ใช้ในวันที่ 9 มกราคม 2548 - 29 ตุลาคม 2549
ต่อมาเมื่อมีการนำป้ายบอมบ์หมู่กลับมาใช้อีกครั้งในปี 2549 จำนวนของป้ายบอมบ์หมู่จะขึ้นนั้นอยู่กับ ลูกระเบิดที่สะสมไว้ในช่วงวางระเบิด (หากสะสมได้ 2 ลูก ก็จะมีป้ายบอมบ์หมู่ 2 ป้าย) กติกานี้ใช้ในวันที่ 19 พฤศจิกายน 2549 - 20 กันยายน 2552
หากดารารับเชิญหากดารารับเชิญเลือกแผ่นป้ายแล้วเปิดออกมาเป็นรูปหน้าของตัวเองก็จะต้องเข้าไปในตู้ระเบิดเช่นกัน หากเข้าไปแล้วไม่ระเบิด จะได้รับทองคำ 1 บาท (ต่อมาเปลี่ยนเป็นทองคำมูลค่า 10,000 บาทแทน) ทุกครั้งที่ดารารับเชิญเข้าไปในตู้ระเบิด ยกเว้นในช่วงแรกเริ่ม (7 เมษายน - 29 กันยายน 2539) ที่ไม่มีการทองคำ หรือถ้าดารารับเชิญไม่โดนระเบิด ไม่ว่าจะเข้าไปแล้วหรือไม่ก็ตาม ก็จะได้รับรางวัลพิเศษ เช่น บัตรที่พักรีสอร์ท หรือไม่ก็เป็นเครื่องใช้ไฟฟ้าไป แต่ถ้าดารารับเชิญโดนระเบิด ก็จะไม่ได้รางวัลพิเศษอะไรไป นอกจากนี้ทางรายการได้เปิดให้ผู้ชมทางบ้านส่งไปรษณียบัตรทายผลว่าดารารับเชิญหรือพิธีกรคนใดจะโดนระเบิดเช่นกัน โดยมีเงื่อนไขว่าคนที่ทายนั้น"จะต้องโดนระเบิดคนเดียว"(หากเข้าไปหลายคนเพราะป้ายบวกหรือบอมหมู่ แล้วโดนระเบิดจะถือว่าไม่ได้รางวัลแจ็กพอต) หากทายถูกจะได้รับเงินรางวัล 500,000 บาท หากทายไม่ถูกจะได้รับเงินรางวัล 10,000 บาทแทน (ในช่วงแรกจะมอบทองคำหนัก 1 บาท และถ้าทายผลถูกต้อง จะได้รับทองคำหนัก 12 บาท) (กติกานี้ใช้ในปี 2539 - 2544) แต่ในช่วง 12 ปีระเบิดเถิดเทิงนั้น ทางรายการอนุโลมให้การที่บอมหมู่โดนระเบิดนั้นถือว่าทายถูกด้วย (ซึ่งก็มีเพียงครั้งเดียวเท่านั้นในช่วง 12 ปี ระเบิดเถิดเทิง ที่ทางบ้านทายผลได้ถูกต้อง ซึ่งครั้งนั้นบอมหมู่ก็โดนระเบิดด้วย) (กติกานี้ใช้ในปี 2552)
สำหรับในช่วง 12 ปีระเบิดเถิดเทิง (1 กุมภาพันธ์ 2552 - 12 กรกฎาคม 2552) จะให้พิธีกรเลือกแผ่นป้ายกันเองในลักษณะเปิดต่อกัน คนที่มีลูกระเบิดสะสมมากที่สุดจะได้เลือกก่อน จากนั้นคนที่ออกมาจากตู้จะเป็นคนเลือกคนถัดไป
แคปซูลระเบิด (2 กุมภาพันธ์ 2546 - 26 ธันวาคม 2547).
รูปแบบเกมนี้ได้ใช้แทนเกมถอดสลักระเบิดชั่วคราว โดยในรอบนี้จะมีแผ่นป้ายทั้งหมด 18 แผ่นป้าย ซึ่งจะมีรูปภาพใบหน้าของพิธีกร, ดารารับเชิญ รวมไปถึงนักแสดงชาวซอยเถิดเทิง (เป๋อ ,ทอมมี่ , กอบโชค , ผัดไท , ลิซ่า , โชเล่ย์ , ส้มเช้ง , กี่เพ้า , อุ๋ย) โดยดารารับเชิญจะต้องเลือกแผ่นป้ายทั้งหมด 6 แผ่นป้ายเพื่อให้เลือกคนเข้าไปในแคปซูล จากทั้งหมด 6 ตู้ โดยแผ่นป้ายแรกจะเข้าแคปซูลแรก แผ่นป้ายที่ 2 จะเข้าแคปซูลที่ 2 ไปเรื่อย ๆ จนครบ 6 แผ่นป้าย หลังจากเลือกแผ่นป้ายเสร็จแล้ว พิธีกรหรือผู้เล่นเกมจะสับคัตเอาท์ที่อยู่กลางเวที และแคปซูลจะระเบิดตามที่ได้มีการวางระเบิดในช่วงก่อนหน้านี้
สถิติในช่วงถอดสลักระเบิด.
สถิติพิธีกรที่โดนระเบิดในเทปวันขึ้นปีใหม่.
ในเทปวันขึ้นปีใหม่จะไม่มีดารารับเชิญและพิธีกรจะเล่นเกมถอดสลักระเบิดกันเอง โดยในปีพ.ศ. 2552ได้มีการมอบของรางวัลสำหรับพิธีกรที่โดนระเบิดเป็นกรณีพิเศษด้วย
ชู้ตติ้งการ์ด
หลิว เสี่ยงฮุ่ย
ซ็องฮ็อน
ซ็องฮ็อน (성혼, 25 มิถุนายน 2078-6 มิถุนายน 2141) บัณฑิตลัทธิขงจื๊อใหม่ ขุนนาง และนักการศึกษาของ ราชวงศ์โชซ็อน เขาเป็นเพื่อนสนิทกับ อี อี และเป็นอดีตเพื่อนร่วมงานของ อี ฮวัง ผู้นำของกลุ่มการเมือง ชาวประจิม (서인)
เขามีมากมายหลายนามปากกาเช่น อูกเย (우계, หุบเขากระทิง) มูกัม (묵암, หินดำ) เขาไม่ได้เป็นบัณฑิตเพียงอย่างเดียวเท่านั้น เขายังเป็นขุนนางและนักปฏิรูป ซึ่งตำแหน่งสูงสุดของเขาคือ รองอัครมหาเสนาบดี หรือ เสนาบดีฝ่ายซ้าย ใน สภาแห่งรัฐของโชซ็อน หรือ อึยจ็องบู (의정부)
บิดา.
ซ็องฮ็อนเป็นตาทวดของ ยุนจึง (윤증) เมื่อบุตรสาวของเขา นายหญิงซ็อง แต่งงานกับ ยุนฮวัง และมีบุตรชายคือ ยุนซ็อนกอ บิดาของยุนจึง
รายการตราแผ่นดินในประเทศสิงคโปร์
ตารางต่อไปนี้แสดงภาพชนิดตราแผ่นดินต่าง ๆ ที่ใช้ในประเทศสิงคโปร์
คุรุเตฆ์บะฮาดุร
คุรุเตฆ์บะฮาดุร หรือ คุรุเตฆบหาทูร (Guru Tegh Bahadur) เป็นคุรุศาสดาท่านที่ 9 จาก 10 องค์ของศาสนาซิกข์ คุรุเตฆ์บะฮาดุรเป็นผู้ที่มุ่งมั่นรื้อฟื้นคำสอนเดิมของคุรุนานักเทพจิ ท่านทรงนิพนธ์เพลงสวดและบทกลอน 116 บทเพิ่มเข้าไปในคุรุครันถสาหิพ ท่านทรงอยู่ในช่วงเวลาลำบากที่โดนจักรวรรดิโมกุลบังคับให้เปลี่ยนศาสนาเป็นอิสลาม เช่นเดียวกันกับ บัณฑิตชาวกัศมีร์ (ชาวฮินดูในกัศมีร์) และศาสนิกชนของศาสนาอื่น ๆ จนกระทั่งในที่สุดท่านทรงถูกตัดสินประหารชีวิตโดยจักรพรรดิออรังเซพในปี 1675 ต่อหน้าสาธารณชนที่เมืองเดลี เนื่องด้วยท่านทรงไม่ยอมเปลี่ยนศาสนาเป็นอิสลาม และยังทรงให้การช่วยเหลือบัณฑิตกัศมีร์และศาสนิกชนศาสนาอื่น ๆ ในการหลบหนีและต่อต้านการบังคับนี้ผ่านกองทัพสิกข์ขาลสาต่อสู้กับกองทัพโมกุล ในวินาทีสุดท้ายก่อนการประหารชีวิต ท่านทรงได้รับข้อเสนอให้เปลี่ยนศาสนาในวินาทีสุดท้ายแล้วจะพ้นโทษหนักนี้ทันที ท่านตอบยืนยันคำเดิมว่าท่านจะคงเป็นซิกข์ตลอดไปจนถึงตราบลมหายใจสุดท้ายในพระชนม์ชีพของท่าน สถานที่ประหารชีวิตและจัดการฝังพระศพท่าน ตั้งอยู่ที่ปัจจุบันคือ คุรุทวาราสีสคันชสาหิบ และ คุรุทวารารกับคันชสาหิบ ในเดลี ประเทศอินเดีย ในปัจจุบัน การสละพระชนม์ชีพเพื่อความเชื่อ (martyrdom) ของท่านนั้นระลึกเป็นวันสำคัญตามปฏิทินนานักศาหี "ศาหีทีทิวาสของคุรุเตฆ์บะฮาดุร" (Shaheedi Divas of Guru Tegh Bahadur) ตรงกับวันที่ 24 พฤศจิกายนของทุกปี มาตั้งแต่ปี 2003
ขันธา
เวสาขี
เปรซิเดียม
เปรซิเดียม หรือศัพท์บัญญัติว่า คณะผู้บริหารสูงสุด  เป็นสภาเจ้าหน้าที่ผู้บริหารในสมัชชาการเมืองบางแห่งซึ่งว่าราชการร่วมกัน โดยอาจอยู่เคียงกับประธานาธิบดีคนหนึ่งหรือใช้อำนาจแทนประธานาธิบดีก็ได้
รัฐคอมมิวนิสต์.
ในรัฐคอมมิวนิสต์ เปรซิเดียมเป็นคณะกรรมการถาวรของสภานิติบัญญัติ เช่น สภาโซเวียตสูงสุดในสหภาพโซเวียต เปรซิเดียมของสภาโซเวียตสูงสุดแห่งสหภาพโซเวียตมีขึ้นตั้งแต่ปี 1936 เมื่อสภาโซเวียตสูงสุดแห่งสหภาพโซเวียตประชุมแทนรัฐสภาโซเวียตโดยมีคณะกรรมการบริหารกลางซึ่งปกครองในระหว่างสมัยประชุม มีหัวหน้าคือ "เปรซิเดียมแห่งคณะกรรมการบริหารกลาง" ในปี 1936 โครงสร้างนี้ถูกแทนที่ด้วยเปรซิเดียมแห่งสภาโซเวียตสูงสุดอย่างเดียว โดยไม่มีคณะกรรมการบริหารกลาง และตั้งแต่ปีนั้นถึงปี 1989 ประธานเปรซิเดียมแห่งสภาโซเวียตสูงสุดเป็นชื่อตำแหน่งอย่างเป็นทางการของประมุขแห่งรัฐสหภาพโซเวียตจนมีการเริ่มใช้ตำแหน่งประธานสภาโซเวียตสูงสุดในปี 1990 และต่อมาเปลี่ยนเป็นประธานาธิบดีสหภาพโซเวียตแทน สาธารณรัฐแห่งสหภาพโซเวียตแต่ละแห่งมีเปรซิเดียมเป็นผู้นำ เช่น เปรซิเดียมแห่งสภาโซเวียตสูงสุดแห่งสหพันธ์สาธารณรัฐสังคมนิยมโซเวียตรัสเซียและเปรซิเดียมแห่งสภาโซเวียตสูงสุดแห่งสาธารณรัฐสังคมนิยมโซเวียตยูเครน ซึ่งประธานของเปรซิเดียมทั้งสองเป็นผู้นำโดยพฤตินัยของสาธารณรัฐทั้งสอง
คำว่า "เปรซิเดียม" ปัจจุบันใช้ในสาธารณรัฐประชาธิปไตยประชาชนเกาหลี (เปรซิเดียมแห่งสมัชชาประชาชนสูงสุด) และในสาธารณรัฐประชาชนจีน (เปรซิเดียมสมัชชาประชาชนแห่งชาติ คณะกรรมาธิการสามัญประจำสมัชชาประชาชนแห่งชาติ) ในทางเดียวกัน เปรซิเดียมคณะกรรมการบริหารสูงสุดของพรรคแรงงานเกาหลีเป็นหัวหน้าพรรคแรงงานเกาหลี ซึ่งมีสมาชิกไม่เกิน 5 คน
การใช้อื่น.
ในพรรคการเมืองบังกลาเทศ สันนิบาตอวามี เปรซิเดียมเป็นแวดวงสมาชิกในสุดหรือสูงสุดซึ่งมีความสำคัญสูงสุดภายในพรรค
ประเทศในทวีปยุโรป.
ในประเทศเยอรมนี เปรซิเดียมแห่งบุนเดชตักประกอบด้วยประธาน ซึ่งเดิมเป็นผู้แทนของกลุ่มพรรคการเมืองขนาดใหญ่สุด และรองประธานอย่งาน้อยหนึ่งคนจากกลุ่มพรรกคารเมืองแต่ละกลุ่ม เปรซิเดียมรับผิดชอบสำหรับการปกครองรูทีนของสภานิติบัญญัติ ซึ่งปัจจุบันยังรวมกิจกรรมธุรการและวิจัยของสภาฯ ด้วย บุนเดสรัทแห่งเยอรมนีก็มีเปรซิเดียมเป็นหัวหน้าเช่นกัน ประกอบด้วยประธานและรองประธาน 2 คน รัฐเยอรมันในอดีตก็มีรัฐสภาซึ่งมีเปรซิเดียมเป็นหัวหน้าด้วย ทั้งในจักรวรรดิเยอรมัน สาธารณรัฐไวมาร์ นาซีเยอรมนีและเยอรมนีตะวันออก
ในทำนองเดียวกัน รัฐสภานอร์เวย์มีเปรซิเดียมเป็นหัวหน้า ประกอบด้วยประธานและรองประธาน 5 คน รัฐสภาสวีเดนมีเปรซิเดียมเป็นหัวหน้าประกอบด้วยประธานและรองประธาน 3 คน รัฐสภาเฮลเลนนิกในกรีซมีเปรซิเดียมเป็นหัวหน้าประกอบด้วยประธาน รองประธาน 7 คน หัวหน้า 3 คนและเลขานุการ 6 คน
องค์การที่มิใช่รัฐ.
เปรซิเดียมของสังคมนิยมสากลให้คำแนะนำแก่ประธานและนำปัญหาขึ้นพิจารณา ในองค์การนักศึกษาแฟลนเดอร์และสแกนดิเนเวีย เปรซิเดียมเป็นคำรวมสำหรับประธานในการปกครองขององค์การทั้งหมด
สภาเปรซิเดียม
ดิวาลี
คุรุเตฆหบดูร์
คุรุเตฆพหทูร์
เม็สเซอร์ชมิท เม 323
เม็สเซอร์ชมิท เม 323  สมญา เจ้ายักษ์ (Gigant) เป็นเครื่องบินขนส่งหนักของเยอรมนีในช่วงสงครามโลกครั้งที่สอง ถือเป็นเครื่องบินที่มีขนาดใหญ่ที่สุดในช่วงสงครามโลกด้วยมีขุมพลังถึง 6 เครื่องยนต์ เครื่องบินนี้ถูกออกแบบตามโจทย์ของลุฟท์วัฟเฟอในเดือนตุลาคม ค.ศ. 1940 ซึ่งกำลังต้องการเครื่องบินขนาดใหญ่ใช้ในปฏิบัติการสิงโตทะเลเพื่อรุกรานเกาะบริเตนใหญ่ แม้ปฏิบัติการสิงโตทะเลถูกยกเลิก แต่เครื่องบินลำเลียงหนักก็ยังจำเป็นสำหรับกองทัพเยอรมัน โดยมุ่งเป้าเอาไปใช้งานในปฏิบัติการบาร์บารอสซาเพื่อรุกรานสหภาพโซเวียตแทน
ท่าอากาศยานนานาชาติซัมบวงกา
ท่าอากาศยานนานาชาติซัมบวงกา (ชาบากาโน/สเปน: "Aeropuerto Internacional de Zamboanga" เป็นท่าอากาศยานที่ให้บริการในพื้นที่เขตเมืองซัมบวงกาซิตี ประเทศฟิลิปปินส์ และเป็นท่าอากาศยานที่มีผู้โดยสารมากเป็นอันดับที่สามของเกาะมินดาเนา ท่าอากาศยานแห่งนี้มีพื้นที่ 270 เฮกตาร์
แม้ว่าเที่ยวบินทั้งหมดที่ให้บริการจะยังคงเป็นเที่ยวบินในประเทศ แต่ท่าอากาศยานแห่งนี้ก็ถูกจัดให้เป็นท่าอากาศยานนานาชาติโดยการบินพลเรือนแห่งฟิลิปปินส์ ซึ่งเป็นหน่วยงานที่ควบคุมท่าอากาศยานส่วนใหญ่ในประเทศ ยกเว้นท่าอากาศยานนานาชาติหลัก
รายชื่อกลุ่มไอดอลเกาหลีใต้ (คริสต์ทศวรรษ 1990)
รายชื่อต่อไปนี้เป็นรายชื่อกลุ่มไอดอลเกาหลีใต้ที่เปิดตัวในคริสต์ทศวรรษ 1990
ไมตี้เมาท์
รายชื่อกลุ่มไอดอลเกาหลีใต้ (คริสต์ทศวรรษ 2000)
รายชื่อต่อไปนี้เป็นรายชื่อกลุ่มไอดอลเกาหลีใต้ที่เปิดตัวในคริสต์ทศวรรษ 2000
อาร์ชดัชเชสโรซาแห่งออสเตรีย
อาร์ชดัชเชสโรซาแห่งออสเตรีย  ทรงเป็นพระธิดาพระองค์สุดท้องใน อาร์ชดยุกเพเทอร์ แฟร์ดีนันท์ แห่งออสเตรีย กับ เจ้าหญิงมาเรีย คริสตินาแห่งบูร์บง-ซิซิลีทั้งสอง โดยทรงมีพรพระอิสริยยศและฐานันดรศักดิ์มาแต่แลกประสูติคิอ เฮอร์อิมพิเรียลไฮนีส อาร์ชดัชเชสโรซาแห่งออสเตรีย เจ้าหญิงแห่งทัสกานี เจ้าหญิงแห่งโบฮิเมีย และเจ้าหญิงแห่งออสเตรีย พระชนม์ชีพในวัยเยาว์ของพระองค์นั้นถูกเลี้ยงดูมากับพระเชษฐา พระภคินีในซัลทซ์บวร์ค และ เวียนนา จนสิ้นสุดสงครามโลกครั้งที่หนึ่ง ครอบครัวของพระองงค์ยึงย้ายไปประทับที่ลูเซิร์น สวิตเซอร์แลนด์
อาร์ชดัชเชสโรซาแห่งออสเตรีย ทรงเสกสมรสกับ ฟิลิปป์ อัลเบรชท์ ดยุกแห่งเวือร์ทเทิมแบร์ค เมื่อวันที่ 1 สิงหาคม ค.ศ. 1928 มีพระบุตรคือ
อาร์ชดัชเชสโรซาแห่งออสเตรีย สิ้นพระชนม์ลงเมื่อวันที่ 17 กันยายน ค.ศ. 1983 สิริพระชันษา 76 ปี ซึ่งก่อนวันประสูติปีที่ 77 เพียง 5 วัน
ทัสตาร์
ทัสตาร์ หรือ ดัสตาร์(, "dastār" มาจาก ) หรือ ปฆรี (; pagṛi) หรือ ปัฆ (; pagg) คือเครื่องสวมศีรษะที่เกี่ยวข้องกับศาสนาซิกข์ และเป็นส่วนสำคัญของวัฒนธรรมซิกข์ การสวมทัสตาร์หรือผ้าโพกศีรษะนั้นถือเป็นข้อบังคับพื้นฐานที่ทั้งบุรุษและสตรีชาวซิกข์ต้องปฏิบัติตาม ทัสตาร์เป็นสัญลักษณ์ของความซื่อสัตย์ ความรักและเคารพในตนเอง ความกล้าหาญ ความกตัญญู และความผูกพันและเคารพในศาสนา ในชาวซิกข์ขาลสา (ซิกข์ที่ผ่านการอมฤตสัญชร หรือ ปาหุลแล้ว) จะต้องไว้ผมยาว (เกศ (ศาสนาซิกข์)) ซึ่งเป็นหนึ่งในข้อบังคับ "ก 5 ประการ" ชาวซิกข์ถือว่าการสวมทัสตาร์นั้นเป็นส่วนสำคัญของเอกลักษณ์ชาวซิกข์ที่ไม่เหมือนศาสนิกชนศาสนอื่น ๆ (unique Sikh identity) นอกจากนี้การสวมทัสตาร์ยังเป็นเหมือนการเตือนใจไม่ให้ทำความผิด เพราะด้วยการโพกทัสตาร์เป็นเอกลักษณ์เฉพาะของชาวซิกข์ การทำผิดนั้นจะนำมาซึ่งความเสื่อมเสียต่อศาสนิกชนทั้งมวล
ทัสตาร์เป็นส่วนสำคัญของซิกข์มาตั้งแต่สมัยของศรีคุรุนานักเทพจิ ทั้งคุรุอมรทาส และคุรุอรชุน ล้วนได้รับทัสตาร์พิเศษเมื่อแต่งตั้งเป็นคุรุศาสดา
คุรุโควินทสิงห์เคยระบุไว้ว่า "Kangha dono vaqt kar, paag chune kar bandhai." อันแปลว่า "จงกังฆา (หวี) ผมของท่านวันละสองครั้ง และพันม้วนผ้าโพกศีรษะ (ทัสตาร์) ของท่านอย่างระมัดระวัง ค่อย ๆ ทำ"
เทศมณฑลอาร์เจช
อาร์เจช  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือปีเตชต์
ณ วันที่ 20 ตุลาคม ค.ศ. 2011 เทศมณฑลอาร์เจชมีประชากรทั้งหมด 612,431 คน และมีความหนาแน่น 89 คนต่อตารางกิโลเมตร โดยประกอบด้วย:
เทศมณฑลบาเกิว
บาเกิว  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบาเกิว
ณ วันที่ 20 ตุลาคม ค.ศ. 2011 เทศมณฑลบาเกิวมีประชากรทั้งหมด 616,168 คน และมีความหนาแน่น 93 คนต่อตารางกิโลเมตร โดยประกอบด้วย:
เทศมณฑลบีฮอร์
บีฮอร์  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือออราเดอา
ณ ค.ศ. 2002 เทศมณฑลบีฮอร์มีประชากรทั้งหมด 600,246 คน และมีความหนาแน่น 79.56 คนต่อตารางกิโลเมตร โดยประกอบด้วย:
เทศมณฑลบิสตริตซา-เนอเซอวุด
บิสตริตซา-เนอเซอวุด  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบิสตริตซา
ณ วันที่ 20 ตุลาคม ค.ศ. 2011 เทศมณฑลบิสตริตซา-เนอเซอวุดมีประชากรทั้งหมด 277,861 คน และมีความหนาแน่น 51 คนต่อตารางกิโลเมตร โดยประกอบด้วย:
เทศมณฑลบอตอชัน
บอตอชัน  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบอตอชัน
ณ เดือนตุลาคม ค.ศ. 2011 เทศมณฑลบอตอชันมีประชากรทั้งหมด 412,626 คน และมีความหนาแน่น 83 คนต่อตารางกิโลเมตร โดยประกอบด้วย:
เทศมณฑลบราชอฟ
บราชอฟ  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบราชอฟ
ณ วันที่ 20 ตุลาคม ค.ศ. 2011 เทศมณฑลบราชอฟมีประชากรทั้งหมด 549,217 คน และมีความหนาแน่น 100 คนต่อตารางกิโลเมตร โดยประกอบด้วย:
มิซ แคร็กเกอร์
มิซ แคร็กเกอร์ (เกิดวันที่ 19 เมษายน 2527) เป็นชื่อของ แมกซ์เวลล์ เฮลเลอร์ นางโชว์และบุคลากรทางโทรทัศน์ชาวอเมริกัน เธอเป็นที่รู้จักเป็นอย่างดีจากการแข่งขันใน ฤดูกาลที่สิบ ของซีรีส์การแข่งขันเรียลลิตี้ "ของ RuPaul Drag Drag"
แมกซ์เวลล์ เฮลเลอร์ เกิดที่ Seattle, Washington เขาเริ่มการเป็นนางโชว์ในปี 2011 และเข้าร่วมเดินขบวนเพื่อความเท่าเทียมใน Times Square กับผู้ชักชวนเขาเข้าสู่วงการนางโชว์ บ๊อบ เดอะ แดร็ก ควีน ผู้ชนะของ ฤดูกาลที่แปดของ การแข่ง รูพอล แดร็ก เรซ
เทศมณฑลเบรอยีลา
เบรอยีลา  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือเบรอยีลา
ณ วันที่ 20 ตุลาคม ค.ศ. 2011 เทศมณฑลเบรอยีลามีประชากรทั้งหมด 304,925 คน และมีความหนาแน่น 64 คนต่อตารางกิโลเมตร โดยประกอบด้วย:
เทศมณฑลบูเซิว
บูเซิว  เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบูเซิว
ณ วันที่ 20 ตุลาคม ค.ศ. 2011 เทศมณฑลบูเซิวมีประชากรทั้งหมด 432,054 คน และมีความหนาแน่น 70.7 คนต่อตารางกิโลเมตร โดยประกอบด้วย:
ยุน จง-ฮวัน
ยุน จง-ฮวัน (, เกิด 16 กุมภาพันธ์ 1973) เป็นอดีตนักฟุตบอลชาวเกาหลีใต้ โดยสโมสรสุดท้ายที่เขาได้ลงเล่นคือซางัน โทซุ เมื่อเขาเลิกเล่นฟุตบอลอาชีพแล้ว จึงได้ผันมาเป็นหัวหน้าผู้ฝึกสอน ปัจจุบันเป็นหัวหน้าผู้ฝึกสอนให้กับสโมสร เจฟ ยูไนเต็ด ชิบะ ในเจลีก 2 เขาเคยเป็นหัวหน้าผู้ฝึกสอนให้กับเมืองทอง ยูไนเต็ด ในไทยลีก
จง-ฮวัน เป็นส่วนหนึ่งของทีมชาติเกาหลีใต้รุ่นอายุไม่เกิน 23 ปีในการแข่งขันโอลิมปิกฤดูร้อน 1996 ที่แอตแลนตา และเป็นส่วนหนึ่งของทีมชาติเกาหลีใต้ในการแข่งขันฟุตบอลโลก 2002
กรมสารวัตรทหารเรือ
กรมสารวัตรทหารเรือ (อักษรย่อ: กรม สห.ทร.; ) เป็นส่วนราชการกองทัพเรือไทย ซึ่งมีหน้าที่ในการรักษาความปลอดภัย รวมถึงอำนวยการในยามสงครามอันเกี่ยวกับทหารพลัดหน่วย, เชลยศึก, ชนชาติศัตรู และผู้ลี้ภัย โดยมีผู้บังคับการกรมคนปัจจุบัน คือ นาวาเอก นรินทร์ ขาวเจริญ รองผู้บัญชาการกรมคนปัจจุบันคือ นาวาเอก ไกรวุฒิ ภมรบุตร และ นาวาเอก วรพล จารุมนตรี
นอกจากนี้ กรมสารวัตรทหารเรือ ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
กรมสารวัตรทหารเรือ ถือกำเนิดจากคำสั่งของพลเรือโท เจ้าฟ้าบริพัตรสุขุมพันธุ์ ซึ่งดำรงตำแหน่งผู้บัญชาการกรมทหารเรือในขณะนั้น ในการจัดตั้ง "กองระงับเหตุ" เมื่อวันที่ 14 ธันวาคม พ.ศ. 2448 แล้วปฏิบัติหน้าที่เรื่อยมาจนถึงปี พ.ศ. 2456 จึงได้มีการจัดตั้งหน่วยงานระงับเหตุขึ้นถาวรในนาม "แผนกสารวัตรทหาร" ที่ขึ้นตรงต่อกระทรวงทหารเรือ ซึ่งถือว่า กองทัพเรือไทยเป็นหน่วยแรกที่เป็นต้นแบบของการจัดตั้งสารวัตรทหาร
และในปี พ.ศ. 2561 กองพันสารวัตรทหารเรือที่ 3 กรมสารวัตรทหารเรือ ได้เป็นหนึ่งในหน่วยที่ยกพลขึ้นบก ณ ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อเข้าร่วมการปฏิบัติภารกิจความไม่สงบในชายแดนภาคใต้ของประเทศไทย
เนื่องด้วยสารวัตรทหารมีปืนสั้นเป็นอาวุธหลักในการปฏิบัติงาน จึงได้มีการฝึกยิงอาวุธประจำกายให้มีความชำนาญเป็นพิเศษ ในระบบอารักขาตามแบบมาตรฐานของเหล่าสารวัตรทหาร โดยเป็นหน่วยในกองทัพเรือที่บังคับการยิงในระบบนี้ ไม่ยกเว้นทั้งชายและหญิง
เดือนเมษายน พ.ศ. 2561 นาวาเอก อธิปศักดิ์ โสภิตานนท์ ผู้บังคับการกรมสารวัตรทหารเรือ ได้จัดกิจกรรมมอบทุนการศึกษาแก่บุตรข้าราชการในสังกัดทุกพื้นที่ จำนวน 273 ทุน
ไฟล์สั่งทำการ
ไฟล์สั่งทำการ  เป็นไฟล์ที่มีคำสั่งให้คอมพิวเตอร์ทำงานตามคำสั่งเครื่องที่ระบุ โดยต่างจากไฟล์ข้อมูลซึ่งต้องผ่านการแยกวิเคราะห์โดยใช้โปรแกรมก่อนจึงจะสามารถทำงานได้
อมฤตเวลา
อมฤตเวลา (; อ่านว่า "อัม-มะ-ริ-ตะ-เว-ลา") แปลตรงตัวว่า "เวลาที่เป็นอมฤต" หมายถึงช่วงเวลาเช้าตรู่ ประมาณตั้งแต่ตีสามจนถึงหกโมงเช้า หรือเวลาก่อนย่ำรุ่ง เป็นเวลาที่ใช้ทำสมาธิและท่องและขับรองเพลงสวดคุรบานิ คุรุนานักระบุไว้ในจัปจิสาหิบว่า "จงทำสมาธิในช่วงอมฤตเวลา ให้จิตใจอยู่กับความยิ่งใหญ่ของนามแท้จริงหนึ่งเดียว ("นาม" หมายถึงพระนามของพระเป็นเจ้าในศาสนาซิกข์) ความสำคัญของอมฤตเวลานั้นถูกระบุไว้ทั่วคุรุกรันตสาหิบ มีท่อนหนึ่งที่ระบุว่า "ผู้ใดที่บอกว่าตนเป็นชาวซิกข์ ต้องตื่นขึ้นมาแต่เช้าตรู่ทุกวันในช่วงอมฤตเวลา และปรับตัวเองให้เข้ากับและอยู่กับนาม (พระนามของพระเป็นเจ้าในศาสนาซิกข์)"
ชาวซิกข์จะสวดบทสวดตอนเช้า "นิตนีม" ในช่วงอมฤตเวลา ดั้งเดิมแล้วหลังเสร็จการสวดนิตนาม ก็จะไปพบปะกันต่อหน้าคุรุกรันตสาหิบ (Sangat) และสวด Asa di Var
คอมพิวเตอร์ครัวเรือน